Sidsel Wold

Sidsel Margrethe Wold (født 1959) er en norsk journalist og forfatter. Hun har fra 2000 vært reporter i NRKs utenriksavdeling, fra 2007 til 2011 som NRKs korrespondent i Midtøsten og fra 2016 til 2022 som korrespondent for NRK i deler av Midtøsten og Asia med base i Istanbul.Line Fransson: Drømmefangeren – Dagbladet/Magasinet 25. april 2004Maiken Grønning Fotland: Portrettintervju med Sidsel Wold i Dagbladet/Magasinet 24. oktober 2015

 Liv og virke 
I 1978 reiste Sidsel Wold til Israel, der hun arbeidet som frivillig på en kibbutz i godt over to år. Tilbake i Norge ble hun daglig leder i Norske Kibbutz Venner (NORKIV), som arbeidet med å tilrettelegge for norske ungdommers kibbutzopphold. Wold var  i 1980-årene i ferd med å konvertere til jødedommen. Hun engasjerte seg også i organisasjonen Med Israel for fred, ble valgt inn i deres hovedstyre og var redaktør for organet Midtøsten i Fokus.Side 52 og 54. Sidsel Wold: Landet som lovet alt: Min israelske reise. Spartacus 2015 Wold studerte historie, russisk og statsvitenskap ved Universitetet i Oslo 1981–1987. Hun arbeidet som layouttegner og journalist i Morgenbladet 1987–1988 og studerte journalistikk ved Norsk Journalisthøgskole 1988–1990. 

Sidsel Wold har arbeidet i forskjellige NRK-avdelinger, både som programleder og reporter i radio. Hun var frilanser for NRK i Jerusalem 2003–2004 og utenrikskorrespondent i Midtøsten med base samme sted fra 2007 til 2011. Hun holdt i egenskap av dette foredrag på Utøya 21. juli 2011. Hennes siste korrespondentbrev fra Jerusalem handlet om 22. juli-terroren. Fra 2016 til og med januar 2022Sidsel Wold pers. medd. var hun NRKs korrespondent i Istanbul, etterfulgt av Åse Marit Befring fra sommeren 2022. Wold har siden arbeidet i NRKs nyhetsdivisjon.

Wold har også undervist i utenriksjournalistikk og om arbeid i konfliktområder ved Oslo Met. 

 Privatliv 
Sidsel Wold er gift med forfatter og tidligere journalist Ragnar Kvam jr. De foretok en jordomseiling 1995–1996. Paret har en sønn sammen.

 Bibliografi 
 1989: Lyrikere på larveføtter: En analyse av «Borgulfsen» som språkfenomen i norsk radiounderholdning – med Kari Slaatsveen
 1999: Sidsel Wold: Warra! Warra!: Da de hvite kom til Australia (Omnipax 1999) ISBN 978-82-530-2073-0
 2006: Sidsel Wold: Checkpoint: En beretning fra Midtøsten (Gyldendal 2006) ISBN 978-82-053-6187-4
 2015: Sidsel Wold: Landet som lovet alt: Min israelske reise (Spartacus 2015) ISBN 978-82-430-0947-9
 2025: Israel : Et land i kamp med seg selv (J.M.Stenersens forlag) ISBN 9788272019166

 Utmerkelser 
 1999: Debutantprisen
 2011: PerspektivprisenNRKs Sidsel Wold tildelt Perspektivprisen 2011  – Bistandsaktuelt 1. april 2011
 2014: OssietzkyprisenSidsel Wold får pris for Midtausten-rapportering. nrk.no (10. november 2014)
 2023: Hedersprisen under Gullruten 2023

 Referanser 

 Eksterne lenker 


 Line Fransson: Drømmefangeren – Portrettintervju i Dagbladet 25. april 2004
  Omtale av boka Checkpoint

Kategori:Norske journalister
Kategori:Norske sakprosaforfattere
Kategori:NRK-korrespondenter
Kategori:NRK-journalister
Kategori:Vinnere av kulturdepartementets barnebokpriser
Kategori:Vinnere av Gullrutens hederspris‎
Kategori:Personer fra Oslo